Document ID: 31990R0470

*****
ΚΑΝΟΝΙΣΜΟΣ (ΕΟΚ) αριθ. 470/90 ΤΗΣ ΕΠΙΤΡΟΠΗΣ
της 23ης Φεβρουαρίου 1990
για την τροποποίηση του κανονισμού (ΕΟΚ) αριθ. 2316/89 όσον αφορά την ελάχιστη τιμή κατά την εισαγωγή και τις εξισωτικές εισφορές που εισπράττονται στην περίπτωση κατά την οποία δεν τηρείται η ελάχιστη τιμή κατά την εξαγωγή που εφαρμόζεται στις σταφίδες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1125/89 (2), και ιδίως το άρθρο 9 παράγραφος 6,
Εκτιμώντας:
ότι ο κανονισμός (ΕΟΚ) αριθ. 2316/89 της Επιτροπής (3) καθορίζει την ελάχιστη τιμή κατά την εισαγωγή και τις εξισωτικές εισφορές που εφαρμόζονται όταν δεν τηρείται η ελάχιστη τιμή κατα την εισαγωγή που εφαρμόζεται στις σταφίδες·
ότι ο κανονισμός (ΕΟΚ) αριθ. 2886/89 της Επιτροπής (4) τροποποίησε το παράρτημα Ι του κανονισμού (ΕΟΚ) αριθ. 2658/87 του Συμβουλίου (5), ειδικά όσον αφορά τη δασμολογική κατάταξη των σταφίδων· ότι θα πρέπει να ληφθούν υπόψη οι τροποποιήσεις αυτές, στο πλαίσιο των σχετικών διατάξεων, κατά την εφαρμογή του σχετικού καθεστώτος·
ότι το άρθρο 2 παράγραφος 2 του κανονισμού (ΕΟΚ) αριθ. 2089/85 του Συμβουλίου της 23ης Ιουλίου 1985 για τον καθορισμό των γενικών κανόνων σχετικά με το καθεστώς της ελάχιστης τιμής κατά την εισαγωγή σταφίδων (6), προβλέπει ότι η ανώτατη εξισωτική εισφορά καθορίζεται με βάση τις ευνοϊκότερες τιμές που εφαρμόζονται στη διεθνή αγορά για σημαντικές ποσότητες από τις αντιπροσωπευτικότερες τρίτες χώρες· ότι πρέπει με βάση τις εφαρμοζόμενες τιμές στη διεθνή αγορά, οι οποίες είναι τώρα γνωστές, να τροποποιηθούν οι ισχύουσες σήμερα εξισωτικές εισφορές·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι «Ελάχιστες τιμές στην εισαγωγή» και το παράτημα ΙΙ «Εξισωτική εισφορά» του κανονισμού (ΕΟΚ) αριθ. 2316/89, αντικαθίστανται αντιστοίχως από το παράρτημα Ι και το παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την 26η Φεβρουαρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Φεβρουαρίου 1990.

Labels: 3
2
17